во увозот и ЕУ и понатаму е заслужна за најголемиот дел од странските директни инвестиции .

## 4. СПОСОБНОСТ ДА СЕ ПРЕЗЕМАТ ОБВРСКИТЕ ОД ЧЛЕНСТВОТО

Во овој дел се разгледува способноста на Република Македонија за преземање на обврските за членство - односно acquis , како што е изразено преку договорите, секундарното законодавство и политиките на Унијата. Исто така, се анализира административниот капацитет на Република Македонија да го спроведе acquis . Анализата е структурирана во согласност со списокот од 33 поглавја од acquis . За секој од наведените, Комисијата го проценува постигнатиот напредок во текот на периодот за кој се известува и го сумира севкупното ниво на подготвеност на земјата.

### 4.1. Поглавје 1: Слободно движење на стоки

Во однос на општите начела , беа спроведени три дополнителни мерки за исполнување на членовите од 34 до 36 на Договорот за функционирањето на Европската унија. Понатаму треба да се направат уште девет законски измени (од вкупно 42 кои беа неопходни).

Во однос на подготовките за Договорот за оцена на сообразност и прифаќање на индустриските производи (АКАА), потребни се понатамошни напори.

Во однос на хоризонталните мерки за стандардизација , земјата продолжи со донесување на Европските стандарди, одржувајќи го високиот обем од претходната година. Институтот за стандардизација донесе 25 773 стандарди и стандардизациски документи (во споредба со 22 552 една година порано), од кои 23 110 се европски стандарди. Беа издадени пет национални стандарди (за отпад, геотехничка опрема, гасна опрема и производи од тутун и течен нафтен гас). Капацитетот на Институтот е доволен и беа вработени шест дополнителни членови во персоналот. Институтот работи со 26 технички комитети, од кои сите функционираат како набљудувачи на телата за стандардизација на ЕУ. Шест правни субјекти вршат оцена на сообразност во регулираните области, главно на лифтови, опрема под притисок и уреди за кабловски транспорт.

Во согласност со новата национална правна рамка за акредитација , сите тела на јавната администрација имаа обврска да воведат системи за управување со квалитет врз основа на меѓународни или локални стандарди. Стандардот ИСО 9001 е минимален услов. Законот за акредитација, меѓутоа, ги признава само сертификатите издадени од страна на телата акредитирани од соодветен национален институт, но не и оние издадени од страна на телата за сертифицирање на ЕУ, што ја нарушува конкуренцијата и ја зголемува загриженоста за спроведувањето на обврските во согласност со Мултилатералниот договор за меѓусебно признавање на сертификатите. Капацитетот на Институтот за акредитација е доволен. Институтот за акредитација акредитираше вкупно 136 тела за оценување на сообразноста и има поништено 13 акредитации. Институтот ја започна постапката за акредитација на медицинска лабораторија во согласност со новиот стандард ИСО 15189:2010. Капацитетот на Метролошката служба беше значително зајакнат со вработување на 9 нови вработени, што е зголемување на бројот на вработени за 30 %. Во текот на 2013 година, Државниот пазарен инспекторат изврши 147 инспекции за надзор на пазарот во врска со Законот за безбедност на производи (помалку од половина во 2012 година) и 360 инспекции во врска со Законот за градежни производи (речиси четирикратно зголемување во однос на претходната година). Овие инспекции открија пет и 23 прекршоци, соодветно. Вкупно 978 инспекции беа извршени во врска со примената на Законот за метрологија и беа откриени 87 злоупотреби. Во областа на 'Стар приод' на законодавството за производи , беа издадени листа на забранети хемикалии и листа на хемикалии со висок ризик. Имаше одреден нов развој во однос на 'Новиот и глобален приод' на законодавството за производи и процедурални мерки , со кои земјата веќе е во напредна фаза, со 58 индорсирани и преведени еврокодови.

#### Заклучок

Мал напредок беше постигнат во ова поглавје. Креирањето на правна рамка за воведувањето ИСО системи за квалитет во јавната администрација е најзначајниот развој. Постои загриженост за воведените граници за

22